stanford-oval/wikipedia huggingface dataset:
จอร์จ อาร์. อาร์. มาร์ติน
แหล่งข้อมูลอื่น

เว็บไซต์ทางการ
แม่แบบ:LiveJournal
จอร์จ อาร์. อาร์. มาร์ติน ที่อินเทอร์เน็ตมูวีเดตาเบส
แม่แบบ:IBList
George R. R. Martin ที่ ฐานข้อมูลจินตนิยายทางอินเทอร์เน็ต (ISFDB)
George R. R. Martin at the Encyclopedia of Fantasy
George R. R. Martin at the Encyclopedia of Science Fiction
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ชิลี  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  สหรัฐ  สวีเดน  ลัตเวีย  ญี่ปุ่น  เช็กเกีย  ออสเตรเลีย  เกาหลี  โครเอเชีย  เนเธอร์แลนด์  โปแลนด์  โปรตุเกส  รัสเซีย 
วิชาการ:  CiNii 
ศิลปิน:  รางวัลเอมมี  มิวสิกเบรนซ์ 
ประชาชน:  Deutsche Biographie  Trove 
อื่น ๆ:  SNAC  IdRef
เฉา หลี่

เฉา หลี่ (ค.ศ. 208 – พฤษภาคม หรือ มิถุนายน ค.ศ. 229) เป็นอ๋องแห่งรัฐวุยก๊กในยุคสามก๊กของจีน พระองค์เป็นพระราชโอรสในโจผี ปฐมจักรพรรดิแห่งวุยก๊ก ส่วนพระมารดาของพระองค์คือ สฺวีจี (徐姬) พระสนมในโจผี พระองค์มีพระเชษฐภคินีนามเจ้าหญิงหลินเฝิน (臨汾公主) กับพระกนิษฐภคินีไม่ทราบพระนามผู้สิ้นพระชนม์ตั้งแต่วัยเยาว์ เฉา หลี่ได้รับบรรดาศักดิ์เป็นฉินกง (秦公) ใน ค.ศ. 221 ภายใต้จิงจ้าวจฺวิ้น (京兆郡) จากนั้นใน ค.ศ. 222 พระองค์ได้รับการเลื่อนสถานะเป็นจิงจ้าวอ๋อง (京兆王) และใน ค.ศ. 225 จึงเปลี่ยนเป็นยฺเหวียนเฉิงอ๋อง (元城王) พระองค์สิ้นพระชนม์ใน ค.ศ. 229 ในรัชสมัยโจยอย ผู้เป็นพระเชษฐาต่างพระมารดา โดยไม่มีพระโอรสธิดา
เนื่องจากเฉา หลี่ไม่มีลูกหลาน ทำให้ใน ค.ศ. 231 โจยอยแต่งตั้งให้เฉา ที่ (曹悌) บุตรชายของเฉา ไข่ (曹楷) และหลานชายของโจเจียง เป็นทายาทของเฉา หลี่ ทำให้เฉา ที่กลายเป็นยฺเหวียนเฉิงอ๋ององค์ใหม่ ใน ค.ศ. 232 มีการเปลี่ยนชื่อบรรดาศักดิ์ของเฉา ที่เป็นเหลียงหวัง (梁王) ตลอดรัชสมัยของจักรพรรดิวุยในยุคถัดมา จำนวนครัวเรือนที่เก็บภาษีได้ในดินแดนของเฉา ที่เพิ่มขึ้นจนถึง 4,500 อัน
ดูเพิ่ม

พงศาวลีวุยก๊ก#สฺวีจี
รายชื่อบุคคลในยุคสามก๊ก
ไชนิงนิกกี

| ไชนิงนิกกี |
| --- | --- |

ผู้พัฒนา: Papergames
เครื่องเล่น: แอนดรอยด์, ไอโอเอส
วางจำหน่าย: เกาหลี: ตุลาคม 29, 2020 ญี่ปุ่น: มีนาคม 18, 2021 ทั่วโลก: กรกฎาคม 5, 2021
ไชนิงนิกกี (จีน: 闪耀暖暖 พินอิน: Shănyào nuăn nuăn อังกฤษ: Shining Nikki)เป็นเกมมือถือที่พัฒนาโดย Papergames เป็นภาคต่อของ Love Nikki ออกจำหน่ายในประเทศจีนเมื่อวันที่ 6 สิงหาคม 2019 ญี่ปุ่นจำหน่ายในวันที่ 18 มีนาคม 2021 ทั่วโลกจำหน่ายในวันที่ 5 กรกฎาคม 2021 และเวียดนามจำหน่ายในวันที่ 24 ตุลาคม 2023 นอกจากนี้ยังออกจำหน่ายในเกาหลีเมื่อวันที่ 29 ตุลาคม 2020 แต่ยุติจำหน่ายเกมลงในวันที่ 6 ธันวาคม 2020 เนื่องจากเกิดข้อวิพากษ์วิจารณ์[ต้องการอ้างอิง]
การเล่นเกม

Shining Nikki เป็นเกมแต่งตัวที่เล่นผ่านสไตล์ ในโหมดต่อสู้จะมีคุณสมบัติ 5 อย่าง ได้แก่ สไตล์หวาน สดชื่น สง่างาม เซ็กซี่ และเท่ ผู้เล่นต้องเลือกเสื้อผ้าที่มีค่าคุณสมบัติคะแนนสูงสุดเพื่อเพิ่มพลังสไตล์เพื่อเอาชนะคู่ต่อสู้ในด่านต่างๆ หลังจากเลือกแล้ว ผู้เล่นจะต้องเลือกภาพสะท้อนของนักออกแบบ ซึ่งเป็นภาพงานศิลป์ของนักออกแบบฉากต่างๆ โดยแต่ละคนจะมีทักษะที่แตกต่างกัน หลังจากเลือกภาพสะท้อนของนักออกดงรูปแบบการเล่นของชุดของนิกกี้(ตัวละครในเกม) ชุดของนิกกี้ โดยผู้เล่นต้องกดปุ่มบนชิ้นส่วนชุดที่ผู้เล่นเลือกไว้ หากผู้เล่นคลิกปุ่มไม่ทันเวลา ผู้เล่นจะไม่สามารถคลิกปุ่มซ้ำได้ในทันที
การพัฒนา

Liu Cong Vasiliy ผู้อำนวยการฝ่ายศิลป์ของ Papergames มองว่าวัสดุที่ใช้ทำเสื้อผ้าเป็นองค์ประกอบที่สำคัญที่สุดของเกม หลังจากศึกษาเนื้อพวกเขาเลยใช้โปรแกรม Adobe Substance Designer เพื่อสร้างพื้นผิวเนื้อผ้าขึ้นมาใหม่ในรูปแบบดิจิทัล ซึ่งถือเป็นกระบวนการที่พวกเขาเห็นว่าคุ้มค่าเมื่อพิจารณาจากผลลัพธ์ที่ได้ พวกเขามองว่าการสร้างแบบจำลองงานปักสไตล์จีนเป็นสิ่งที่ยากที่สุดเนื่องจากความวิจิตรประณีตของงานนั้นๆขึ้นมา
แผนกต้อนรับ

Shining Nikki มีการดาวน์โหลดไปแล้ว 100 ล้านครั้งทั่วโลก
ข้อวิพากษ์วิจารณ์

หลังจากเปิดตัวเซิร์ฟเวอร์เกมในเกาหลีใต้ Papergames ได้เพิ่มไอเท็มเสื้อผ้าที่อิงจากชุดฮันบกเข้าไปในเกม ส่งผลให้ผู้เล่นชาวจีนร้องเรียนว่าชุดฮันบกนั้นมีต้นกำเนิดจากจีน Papergames ได้ออกแถลงการณ์เห็นด้วยกับคำกล่าวอ้างดังกล่าว ส่งผลให้ผู้เล่นชาวเกาหลีไม่พอใจมากขึ้น และนำไปสู่การปิดเซิร์ฟเวอร์ในเกาหลีเมื่อวันที่ 6 พฤศจิกายน 2020 นักการเมืองเกาหลีใต้ อี ซัง ฮอน วิพากษ์วิจารณ์การกระทำของ Papergames ในการตอบสนองต่อการถอนตัวออกจากเกาหลีใต้ โดยระบุว่าพวกเขา "แสดงพฤติกรรมที่ไร้ยางอายด้วยการวิพากษ์วิจารณ์ผู้ใช้ชาวเกาหลีและยุติการให้บริการในเกาหลี" นอกจากนี้ อี ซัง ฮอน ยังอ้างอีกว่าการที่ Papergames ไม่ได้รับค่าตอบแทนทางการเงินหลังจากการถอนตัวนั้นละเมิดกฎหมายการค้าที่เป็นธรรมของเกาหลี
ภาคต่อ

มีการประกาศภาคต่อของเกม Infinity Nikki แล้ว
แหล่งข้อมูลอื่น

Official Shining Nikki website (in English)
วัดพระธาตุหนองบัว

| วัดพระธาตุหนองบัว |
| --- | --- |


ชื่อสามัญ: วัดพระธาตุหนองบัว, วัดหนองบัว
ที่ตั้ง: ตำบลในเมือง อำเภอเมืองอุบลราชธานี จังหวัดอุบลราชธานี
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูอมรธรรมสโรช (ชา อมโร)
 สถานีย่อยพระพุทธศาสนา
วัดพระธาตุหนองบัว หรือ วัดหนองบัว เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลในเมือง อำเภอเมืองอุบลราชธานี จังหวัดอุบลราชธานี มีพื้นที่ทั้งหมด 50 ไร่ 1 งาน 19 ตารางวา
วัดพระธาตุหนองบัวสร้างเมื่อ พ.ศ. 2498 โดย นายฟอง สิทธิธรรม อดีตรัฐมนตรีกระทรวงเกษตรและสหกรณ์ซึ่งเป็นชาวอุบลราชธานี ได้สร้างวัดขึ้นในที่นาของท่าน เพื่อให้เป็นที่ปฏิบัติธรรมฝ่ายวิปัสนาธุระของท่านพระอาจารย์ดี พระญาณวิศิษฏ์สมิทธิวีราจารย์ (สิงห์ ขนฺตยาคโม) มีเนื้อที่ทั้งหมด 50 ไร่เศษ เป็นวัดที่สร้างขึ้นในวาระมงคลกึ่งพุทธกาล พุทธศตวรรษ 2500 โดยกำหนดสร้างขณะที่นายฟอง สิทธิธรรมถูกคุมขังอยู่ในเรือนจำกลางจังหวัดอุบลราชธานี ด้วยข้อกล่าวหาว่าเป็นกบฏภายใน ผู้ทำหน้าที่ติดต่อขอที่ดินสร้างวัดประกอบด้วย นายทองพูน ยุวมิตร และ นายอุ่น ไวยหงษ์ เป็นผู้นำ ได้พาคณะเดินทางไปหานายฟองที่เรือนจำกลางจังหวัดอุบลราชธานี นาpฟองยินดีที่จะถวายที่ดินแปลงนี้ให้วัดแม้จะถูกกักขังอยู่ในเรือนจำ
เสนาสนะสมัยแรกมีไม่มาก ประกอบด้วยศาลาโรงธรรมและกุฏิชั่วคราว 5 หลัง แต่ละหลังมุงหญ้ากั้นฝาขัดแตะ ปูพื้นกระดานเฉพาะศาลาโรงธรรม หลังคามุงด้วยสังกะสี แต่ปัจจุบันได้รื้อไปหมดแล้ว เสนาสนะที่สำคัญ คือ พระบรมธาตุเจดีย์ศรีพระมหาโพธิ์ หรือที่ชาวอุบลเรียกกันว่า พระธาตุหนองบัว สร้างเมื่อ พ.ศ. 2500 รอบองค์พระธาตุเป็นกำแพงแก้ว ซึ่งทั้ง 4 มุม ของกำแพงแก้ว ได้ประดิษฐานพระเจดีย์ขนาดเล็กอีก 4 องค์ ภายในองค์พระธาตุประดิษฐานพระบรมสารีริกธาตุซึ่งบรรจุไว้ในสถูปลงรักปิดทองศิลปะอินเดียแบบปาละ คือ เป็นสถูปทรงสี่เหลี่ยมสลักลายเรื่องพระเจ้า 500 ชาติ อยู่ในกรอบสี่เหลี่ยมเรียงเป็นแถวคั่นแถวด้วยลายกลีบบัว อุโบสถเป็นอาคารตรีมุข คือ มีหลังคายื่นออกไปเป็นสามด้าน หลังคารูปร่างโค้งมน มีระเบียงพาไลโดยรอบตกแต่งด้วยลวดลาย ศาลาการเปรียญกาญจนาภิเษก กุฏิที่สร้างแบบถาวรอีก 10 กว่าหลัง และสถานที่พยาบาลประจำ (อนามัย)
รักใสใสหัวใจ 4 ดวง

| รักใสใสหัวใจ 4 ดวง |
| --- | --- |
ประเภท: โรแมนติก ดรามา คอมเมดี้
เค้าโครงจาก: สาวแกร่งแรงเกินร้อย โดย โยโกะ คามิโอะ
เขียนโดย: ชารอน เหมา
กำกับโดย: หลิน เฮ่อหลง
แสดงนำ: เสิ่น เยว่ ดีแลน หวัง ดาร์เรน เฉิน ซีซาร์ อู๋ คอร์เนอร์ เหลียง
ดนตรีแก่นเรื่องเปิด: "For You" by Dylan Wang (王鹤棣), Darren Chen (官鸿), Caesar Wu (吴希泽), Connor Leong (梁靖康)
ดนตรีแก่นเรื่องปิด: "Love Exists" (爱，存在) by Kiki Wei (魏奇奇)
ประเทศแหล่งกำเนิด: จีน
ภาษาต้นฉบับ: ภาษาจีนกลาง
จำนวนตอน: 50 ตอน
การผลิต
ผู้อำนวยการสร้าง: แองจี้ ไช
สถานที่ถ่ายทำ: เซี่ยงไฮ้ ลอนดอน
บริษัทผู้ผลิต: Star Ritz Mango Entertainment Edko Films
ออกอากาศ
เครือข่าย: หูหนานทีวี เน็ตฟลิกซ์
ออกอากาศ: 9 กรกฎาคม ค.ศ. 2018 (2018-07-09) – 29 สิงหาคม ค.ศ. 2018 (2018-08-29)
การแสดงที่เกี่ยวข้อง
  รักใสใส หัวใจสี่ดวง (2001–2002, ไต้หวัน)  รักใสหัวใจเกินร้อย (2005–2008, ญี่ปุ่น)  รักฉบับใหม่หัวใจ 4 ดวง (2009, เกาหลีใต้)  หัวใจรักสี่ดวงดาว (2021, ไทย) 
รักใสใสหัวใจ 4 ดวง (จีน: 流星花园; พินอิน: Liúxīng Huāyuán) เป็นละครโทรทัศน์ซีรีส์ของประเทศจีน ที่สร้างจากมังงะโชโจ ของโยโกะ คามิโอะ ในชื่อ Boys Over Flowers (ญี่ปุ่น: 花より男子; โรมาจิ: Hana Yori Dango) นำแสดงโดย เสิ่น เยว่, ดีแลน หวัง, ดาร์เรน เฉิน, ซีซาร์ อู๋ และคอร์เนอร์ เหลียง เป็นการรีเมคซีรีส์ไต้หวันในชื่อเดียวกันเมื่อปี 2001
เนื้อเรื่อง

เรื่องราวเกี่ยวกับหญิงสาวธรรมดาคนหนึ่งชื่อตงซานไช่ รับบทโดย (เสิ่น เยว่) ซึ่งได้เข้าเรียนในมหาวิทยาลัยที่มีชื่อเสียงที่สุดในประเทศ มหาวิทยาลัยหมิงเต๋อ ซานไช่เป็นหญิงสาวจากครอบครัวที่มีรายได้น้อย เนื่องจากเธอมีความยุติธรรมและบุคลิกที่เฉียบแหลม เธอจึงได้ขัดแย้งกับ F4 ทันที ซึ่งเป็นกลุ่มคนชั้นสูงที่ประกอบด้วยเด็กชายสี่คนที่เป็นที่นิยมที่สุดในสถาบัน โดยเฉพาะอย่างยิ่งผู้นำที่เอาแต่ใจ ร่ำรวย และเย่อหยิ่ง - เต้าหมิงซื่อ รับบทโดย (ดีแลน หวัง) เต้าหมิงซื่อค่อยๆ ตกหลุมรักซานไช่อย่างหัวปักหัวปำ และพบว่าเธอตกหลุมรักเพื่อนที่ดีที่สุดคนหนึ่งของเขา ฮวาเจ๋อเล่ย รับบทโดย (ดาร์เรน เฉิน)
ในที่สุด เด็กชายทั้งสี่คนก็เริ่มยอมรับบุคลิกที่ไม่ยอมใครของซานไช่ ซึ่งก็เหมือนกับชื่อของเธอ นั่นคือ วัชพืชที่ไม่มีวันถูกทำลาย ซานไช่เริ่มมองเห็นความดีในตัวเด็กชายทั้งสอง ซึ่งปูทางไปสู่มิตรภาพและความรักในที่สุด อย่างไรก็ตาม แม่ของเต้าหมิงซื่อไม่เห็นด้วยกับซานไช่เป็นอย่างยิ่งเนื่องจากสถานะทางสังคมและภูมิหลังครอบครัวของเธอ ดังนั้นจึงทำทุกอย่างเพื่อทำลายความสัมพันธ์ระหว่างซานไช่และเต้าหมิงซื่อ
การผลิต

ในเดือนเมษายน 2017 แองจี้ ไช ได้ประกาศรีเมคของรักใสใส หัวใจสี่ดวง ซึ่งเธอเป็นผู้อำนวยการสร้างในปี 2001 ก่อนที่จะประกาศ บาร์บี้ สวี ได้ใบ้ถึงข่าวนี้บนบัญชี Weibo ของเธอ Chai วางแผนที่จะทำการรีเมคเป็น "การดัดแปลงจากหนังสือที่สมบูรณ์ยิ่งขึ้นและฉูดฉาดยิ่งขึ้น" ละครเรื่องนี้มีงบประมาณอยู่ที่ 720 ล้านดอลลาร์ไต้หวันใหม่ (ประมาณ 24 ล้านดอลลาร์สหรัฐ) โดยจ่ายตอนละ 15 ล้านดอลลาร์ ซึ่งสูงกว่าต้นฉบับถึง 30 เท่า
สำนักงานพระพุทธศาสนาแห่งชาติ

| --- | --- |
National Office of Buddhism
สัญลักษณ์สำนักงานพระพุทธศาสนาแห่งชาติ
ภาพรวมสำนักงาน
ก่อตั้ง: 3 ตุลาคม พ.ศ. 2545; 22 ปีก่อน (2545-10-03)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: อาคารหอสมุดพระพุทธศาสนามหาสิรินาถ พุทธมณฑล 25/25 หมู่ 6 ตำบลศาลายา อำเภอพุทธมณฑล จังหวัดนครปฐม 73170
บุคลากร: 1,149 คน (พ.ศ. 2565)
งบประมาณต่อปี: 5,460,104,700 บาท (พ.ศ. 2568)
ฝ่ายบริหารสำนักงาน: อินทพร จั่นเอี่ยม, ผู้อำนวยการ ชุติญา แก้วมณี, รองผู้อำนวยการ กณิกนันต์ ล้อสีทอง, รองผู้อำนวยการ บุญเชิด กิตติธรางกูร, รองผู้อำนวยการ
ต้นสังกัดสำนักงาน: นายกรัฐมนตรี
เว็บไซต์: เว็บไซต์ของสำนักงาน
สำนักงานพระพุทธศาสนาแห่งชาติ (อังกฤษ: National Office of Buddhism) เป็นส่วนราชการที่อยู่ในบังคับบัญชาขึ้นตรงต่อนายกรัฐมนตรี เป็นหน่วยงานที่ไม่สังกัดกระทรวง ทบวงใด จัดตั้งขึ้นเมื่อวันที่ 3 ตุลาคม พ.ศ. 2545 มีภารกิจเกี่ยวกับการดำเนินงานสนองงานคณะสงฆ์และรัฐโดยการทำนุบำรุง ส่งเสริมกิจการพระพุทธศาสนา ให้การอุปถัมภ์ คุ้มครองและส่งเสริมพัฒนางานพระพุทธศาสนา ดูแล รักษา จัดการศาสนาสมบัติ พัฒนาพุทธมณฑลให้เป็นศูนย์กลางทางพระพุทธศาสนา รวมทั้งให้การสนับสนุนส่งเสริม พัฒนาบุคลากรทางศาสนา
นอกจากนั้น สำนักงานพระพุทธศาสนาแห่งชาติ ยังมีบทบาทในการติดตามและตรวจสอบข้อเท็จจริง กรณีที่มีข่าวฉาวสร้างความเสื่อมเสียทางพระพุทธศาสนา ทั้งทางวิทยุ โทรทัศน์ โดยเฉพาะอย่างยิ่งทางโซเชียลมีเดีย รวมทั้งทำหน้าที่เป็นฝ่ายเลขาธิการของมหาเถรสมาคม
ประวัติ

ในอดีตที่ผ่านมาการศาสนา และการศึกษา จะดำเนินควบคู่กันมาโดยตลอด ซึ่งในอดีตนั้นงานด้านการศาสนา จะอยู่ภายใต้การกำกับดูแลของ "กระทรวงธรรมการ" ซึ่งต่อมาในปี พ.ศ. 2484 ได้มีการประกาศพระราชบัญญัติปรับปรุงกระทรวง ทบวง กรม จึงเปลี่ยนชื่อกระทรวงธรรมการ เป็น "กระทรวงศึกษาธิการ" และมีการจัดตั้ง "กรมการศาสนา" ขึ้น
จนกระทั่งปี พ.ศ. 2545 ได้มีการปรับปรุงโครงสร้างกระทรวง ทบวง กรมอีกครั้งหนึ่ง จึงมีการแบ่งส่วนราชการของกรมการศาสนาเดิม ออกเป็น 2 ส่วน คือ กรมการศาสนา สังกัดกระทรวงวัฒนธรรม และสำนักงานพระพุทธศาสนาแห่งชาติ เป็นหน่วยงานขึ้นตรงต่อนายกรัฐมนตรี
รายนามผู้อำนวยการ

| รายนาม | วาระการดำรงตำแหน่ง |
| --- | --- |
สุทธิวงศ์ ตันตยาพิศาลสุทธิ์: 3 ตุลาคม 2545 - 30 กันยายน 2546
พลตำรวจโท อุดม เจริญ: 1 ตุลาคม 2546 - 30 กันยายน 2547
จักรธรรม ธรรมศักดิ์: 1 ตุลาคม 2547 - 17 ตุลาคม 2548
ถวิล สมัครรัฐกิจ: 23 พฤษภาคม 2549 - 30 กันยายน 2549
จุฬารัตน์ บุณยากร: 1 ตุลาคม 2549 - 30 กันยายน 2553
นพรัตน์ เบญจวัฒนานันท์: 1 ตุลาคม 2553 - 30 กันยายน 2557
พนม ศรศิลป์: 1 ตุลาคม 2557 - 24 กุมภาพันธ์ 2560
พันตำรวจโท พงศ์พร พราหมณ์เสน่ห์: 1 ตุลาคม 2560 - 30 กันยายน 2562
ณรงค์ ทรงอารมณ์: 18 กุมภาพันธ์ 2563 - 30 กันยายน 2564
สิปป์บวร แก้วงาม: 23 กุมภาพันธ์ 2565 - 30 กันยายน 2565
อินทพร  จั่นเอี่ยม: 29 มกราคม 2567 - ปัจจุบัน
หน่วยงานราชการในสังกัด

สำนักงานพระพุทธศาสนาแห่งชาติ แบ่งหน่วยราชการภายในออกเป็น 12 หน่วยงาน ได้แก่
| --- | --- |
 กลุ่มงานขึ้นตรงต่อ ผู้อำนวยการสำนักงานพระพุทธศาสนาแห่งชาติ กลุ่มงานพัฒนาระบบบริหาร  กลุ่มงานตรวจสอบภายใน  กลุ่มป้องกันและปราบปรามการทุจริต  กลุ่มคุ้มครองและส่งเสริมจริยธรรม สำนัก/กอง สำนักงานเลขานุการกรม  กองพุทธศาสนศึกษา  กองพุทธศาสนสถาน  สำนักงานพุทธมณฑล:  สำนักงานศาสนสมบัติ  สำนักเลขาธิการมหาเถรสมาคม  สถาบันพระสังฆาธิการ  กองส่งเสริมงานเผยแผ่พระพุทธศาสนา หน่วยงานส่วนภูมิภาค สำนักงานพระพุทธศาสนาจังหวัด 76 จังหวัด
หน่วยงานทางการศึกษาของคณะสงฆ์ที่อยู่ในการกำกับดูแล

หน่วยงานทางการศึกษาของคณะสงฆ์ในการกำกับดูแลของสำนักงานพระพุทธศาสนาแห่งชาติ ซึ่งสำนักงานพระพุทธศาสนาแห่งชาติ มีหน้าที่เป็นหน่วยงานราชการของรัฐบาลทำหน้าที่กรรมการและเลขานุการของคณะกรรมการการศึกษาพระปริยัติธรรม (กศป.) ดูแลการจัดการศึกษาพระปริยัติธรรม และอุดหนุนเงินงบประมาณรายจ่ายประจำปีจากรัฐบาลให้ ตามความในมาตรา 8 (4) วรรค 2 แห่งพระราชบัญญัติการศึกษาพระปริยัติธรรม พ.ศ. 2562
คณะกรรมการการศึกษาพระปริยัติธรรม (กศป.)
สำนักงานแม่กองบาลีสนามหลวง
สำนักงานแม่กองธรรมสนามหลวง
สำนักงานการศึกษาพระปริยัติธรรมแผนกสามัญศึกษา
ศูนย์พระปริยัตินิเทศก์แห่งคณะสงฆ์
ดูเพิ่ม

กรมการศาสนา
ศาสนาพุทธในประเทศไทย
แหล่งข้อมูลอื่น

เว็บทางการ
| ด ค กศาสนาในประเทศไทย |
| --- | --- |
พุทธ:  องค์กร: มหาเถรสมาคม  สำนักงานพระพุทธศาสนาแห่งชาติ; นิกาย: มหานิกาย - ธรรมยุติกนิกาย - จีนนิกาย - อนัมนิกาย 
อิสลาม:  องค์กร: คณะกรรมการกลางอิสลามแห่งประเทศไทย; นิกาย: ซุนนี  ชีอะฮ์ 
คริสต์:  องค์กร: สภาประมุขบาทหลวง  สภาคริสตจักร  สหกิจคริสเตียน  สหคริสตจักรแบ๊บติสต์  แอดเวนทิสต์; นิกาย: คาทอลิก  โปรเตสแตนต์  ออร์ทอดอกซ์ 
ฮินดู:  องค์กร: สำนักพราหมณ์พระราชครู  สมาคมฮินดูสมาช  สมาคมฮินดูธรรมสภา; นิกาย: ไศวะ  ไวษณพ  ศักติ 
ซิกข์:  องค์กร: สมาคมศรีคุรุสิงห์สภา; นิกาย: นานักปันณิ  นิลิมเล 
ศาสนาอื่น:  ยูดาห์  บาไฮ  พื้นบ้านจีน 
หัวข้ออื่น:  กรมการศาสนา  เสรีภาพทางศาสนา 
| ด ค กส่วนราชการหรือหน่วยงานในบังคับบัญชาของนายกรัฐมนตรี |
| --- | --- | --- |
| ส่วนราชการ |  ศูนย์อำนวยการบริหารจังหวัดชายแดนภาคใต้  สำนักงานคณะกรรมการป้องกันและปราบปรามการทุจริตในภาครัฐ  สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ  สำนักงานตำรวจแห่งชาติ  สำนักงานป้องกันและปราบปรามการฟอกเงิน  สำนักงานพระพุทธศาสนาแห่งชาติ  สำนักงานราชบัณฑิตยสภา  |  |
| องค์การมหาชน |  สำนักงานคณะกรรมการนโยบายเขตพัฒนาพิเศษภาคตะวันออก  สำนักงานส่งเสริมวิสาหกิจเพื่อสังคม  องค์การกระจายเสียงและแพร่ภาพสาธารณะแห่งประเทศไทย  สำนักงานสภาเกษตรกรแห่งชาติ  |  |
 หมวดหมู่  สำนักนายกรัฐมนตรีไทย
สโมสรฟุตบอลโอเดนเซ

สโมสรฟุตบอลในประเทศเดนมาร์ก
สโมสรฟุตบอลโอเดนเซ (เดนมาร์ก: Odense Boldklub; เสียงอ่านภาษาเดนมาร์ก: [ˈoˀðn̩sə ˈpʌlˀtkʰlup]; หรือที่เรียกว่า Odense BK หรือ OB ที่ใช้กันทั่วไปมากกว่า) เป็นสโมสรฟุตบอลระดับอาชีพของประเทศเดนมาร์ก ที่ตั้งอยู่ในเมืองโอเดนเซ ทางตอนใต้ของประเทศเดนมาร์ก ซึ่งคว้าแชมป์เดนมาร์กสามสมัยและถ้วยรางวัลเดนิชคัพห้าสมัย สโมสรฟุตบอลโอเดนเซได้ลงแข่งในเดนิชซูเปอร์ลีกา และสนามเหย้าของพวกเขาคือเนเชอร์เอเนอร์จีพาร์ก ส่วนคลับเฮาส์ของสโมสรฟุตบอลโอเดนเซตั้งอยู่ในโอเดเลนใกล้กับแม่น้ำโอเดนเซ
ในปัจจุบัน สโมสรมีผู้เล่นทีมชาติไทยมาค้าแข้งอยู่ด้วยคือ นิโคลัส มิคเกลสัน
ประวัติ > ประวัติยุคแรก

สโมสรโอเดนเซก่อตั้งเมื่อวันที่ 12 กรกฎาคม ค.ศ. 1887 ในฐานะสโมสรคริกเกตโอเดนเซ (Odense Cricketklub) โดยมีคริกเกตเป็นกีฬาชนิดเดียว ครั้นใน ค.ศ. 1889 แผนกฟุตบอลและเทนนิสได้รวมอยู่ในสโมสรดังกล่าว และเปลี่ยนชื่อเป็นสโมสรฟุตบอลโอเดนเซ (Odense Boldklub) ในปัจจุบัน สโมสรแห่งนี้ตั้งอยู่ที่มุงเกโมเซ (หมายถึงพรุพระ) ในโอเดนเซ และสโมสรฟุตบอลโอเดนเซได้ย้ายไปที่โอเดเลนใน ค.ศ. 1968 ซึ่งสโมสรดังกล่าวยังคงดําเนินการฝึกซ้อมอยู่จนถึงปัจจุบัน
โดยใน ค.ศ. 1916 สโมสรฟุตบอลโอเดนเซคว้าแชมป์ระดับมณฑลเป็นครั้งแรก และผ่านเข้ารอบรองชนะเลิศของการแข่งชิงแชมป์เดนมาร์ก พวกเขาแพ้นัดนี้ที่ 3 ประตูต่อ 9 ให้แก่สโมสรฟุตบอลบอลคลุบเบิน 1893 จากโคเปนเฮเกนซึ่งได้เป็นแชมป์ในเวลาต่อมา
แหล่งข้อมูลอื่น

Official site (English page; rest of site in Danish)
สโมสรฟุตบอลโอเดนเซ ที่เฟซบุ๊ก
สโมสรฟุตบอลโอเดนเซ ที่อินสตาแกรม
สโมสรฟุตบอลโอเดนเซ ที่เอกซ์ (ทวิตเตอร์)
สโมสรฟุตบอลโอเดนเซ ที่ยูทูบ
สโมสรฟุตบอลโอเดนเซ ที่ติ๊กต็อก
| ด ค กสโมสรในเดนิชซูเปอร์ลีกา ฤดูกาล 2023–24 |
| --- | --- | --- |
|  AGF  Brøndby  โคเปนเฮเกน  Hvidovre  Lyngby  มีจือแลน  Nordsjælland  โอเดนเซ  Randers  Silkeborg  Vejle  วีบอร์ก  |  AGF  Brøndby  โคเปนเฮเกน  Hvidovre  Lyngby  มีจือแลน  Nordsjælland  โอเดนเซ  Randers  Silkeborg  Vejle  วีบอร์ก  |  |
สาระแน เลิฟยูววว

| สาระแน เลิฟยูววว |
| --- | --- |
ใบปิดภาพยนตร์
กำกับ: เกียรติศักดิ์ อุดมนาค
เขียนบท: ฉัตรชัย กัลยานาม
นักแสดงนำ: เกียรติศักดิ์ อุดมนาค วิลลี่ แมคอินทอช มาริโอ้ เมาเร่อ ศิรภัสรา สินตระการผล ณฉัตร จันทพันธ์ เฉลิมพล ฑิฆัมพรธีรวงศ์ ซอ จียอน ศกุนตลา เทียนไพโรจน์ กพล ทองพลับ
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 24 สิงหาคม พ.ศ. 2560
ความยาว: 105 นาที
ประเทศ: ไทย
ภาษา: ไทย
ข้อมูลจากสยามโซน
สาระแน เลิฟยูววว (อังกฤษ: Saranae Love You) เป็นภาพยนตร์ไทยที่ออกฉายในปี พ.ศ. 2560 แนวคอมเมดี กำกับโดย เกียรติศักดิ์ อุดมนาค นำแสดงโดย เกียรติศักดิ์ อุดมนาค, มาริโอ้ เมาเร่อ และ เฉลิมพล ฑิฆัมพรธีรวงศ์ กำหนดออกฉายในวันที่ 24 สิงหาคม พ.ศ. 2560
เรื่องย่อ

ภาพยนตร์สาระแนเลิฟยูววว ถือเป็นการกลับมาของหนังสาระแนครับ เราได้รับโอกาสจากค่ายหนังคุณภาพน้องใหม่อย่าง เทค ไทยแลนด์ (Tech Thailand) ของคุณหนึ่ง อัครพล เตชะรัตนประเสริฐ ให้นำกลับมาปัดฝุ่นคืนจอกันอีกครั้งครับ เนื้อหาของสาระแนเวอร์ชั่นนี้ก็จะเป็นเรื่องราวการไล่ล่าล้างแค้นแอ็คชั่นโหดมันส์ฮา ซึ่งได้เริ่มต้นขึ้นเมื่อสองเพื่อนซี้อย่าง “หรั่งเร็ว” ที่รับบทโดยคุณวิลลี่ แมคอินทอช และ “เป้ง เป้าตุง” ที่รับบทโดยผม เสนาหอย เกียรติศักดิ์ อุดมนาคเองครับ ซึ่งทั้งสองคนนี้คือนักโทษข้อหาอุกฉกรรจ์คดีโจรกรรมเพชรเดือนเก้า เพชรที่มีมูลค่ามหาศาล ได้แหกคุกที่มีมาตรการป้องกันอย่างแน่นหนา เพื่อไปตามหาเพชรเดือนเก้าที่เกิดการพลัดหลงกับพวกเขาระหว่างถูกตํารวจเข้าจับกุม พร้อมกับการคิดจะล้างแค้นคนที่แอบฉกเพชรเดือนเก้าของพวกเขาไปครอบครอง และเรื่องราวความสนุกสนานก็ได้เริ่มต้นจากจุดนี้เองครับ โดยเราได้ดารานักแสดงชื่อดังมาร่วมสร้างความสนุกสนาน แอ็คชั่น โหด มันส์ ฮา หักหลัง ล้างแค้น เซอร์ไพรส์กันอย่างล้นหลาม ทั้งพระเอกสุดฮ็อต มาริโอ้ เมาเร่อ , จียอน , ต้นหอม , ซัน ประชากร, แจ็ค แฟนฉัน , ซาร่า เอเอฟ , นิกกี้ ณฉัตร , ป๋อง กพล , แปม ไกอา และคนอื่น ๆ อีกคับคั่งครับ ฝากรอติดตามหนัง “สาระแนเลิฟยูววว” พร้อมกันทั่วประเทศ 24 สิงหาคมที่จะถึงนี้กันด้วยนะครับ”
นักแสดง

เกียรติศักดิ์ อุดมนาค รับบท เป้ง เป้าตุง
วิลลี่ แมคอินทอช รับบท หรั่งเร็ว
มาริโอ้ เมาเร่อ รับบท มาริโอ้ เมาเร่อ
เฉลิมพล ฑิฆัมพรธีรวงศ์ รับบท แจ็ค แฟนฉัน
ซอ จียอน รับบท จียอน
ศกุนตลา เทียนไพโรจน์ รับบท พิม (ภรรยาของหรั่งเร็ว)
กพล ทองพลับ รับบท สมาน (พ่อของหรั่งเร็ว)
ศิรภัสรา สินตระการผล (แปม ไกอา) รับบท ร่มเกล้า
ณฉัตร จันทพันธ์ รับบท ลำพูน
เจสซี่ วาร์ด รับบท ชิด
ภูมิแผ่นดิน ฤาชา รับบท น้องต้นไม้ (ลูกชายของหรั่งเร็วกับพิม)
ประชากร ปิยะสกุลแก้ว รับบท สุเชาว์
ภาคภูมิ ยศกาศ รับบท ผู้กองโตโน่
ธเนศ ภูผานี รับบท จ่าจิว
ภาณุพรรณ จันทนะวงษ์ (เจแปน) รับบท จีน แผนเหนือ
กิตติศักดิ์ เวชประสาร (ยัด เฟ็ดเฟ่) รับบท อ้วก สิบแปดมงกุฎ
เพลงประกอบภาพยนตร์

"รักเบลอเบลอ" - พีระพัฒน์ เถรว่อง
แหล่งข้อมูลอื่น

สาระแน เลิฟยูววว ที่เฟซบุ๊ก
สาระแน เลิฟยูววว (2017) ที่สยามโซน
จง ฉู่หง

| จง ฉู่หง |
| --- | --- |

สารนิเทศภูมิหลัง
เกิด:  (1960-02-16) 16 กุมภาพันธ์ ค.ศ. 1960 (64 ปี) จงฉู่หง ฮ่องกง
ส่วนสูง: 165
น้ำหนัก: 51
คู่สมรส: จู หย่าทิ่ง (Mike Chu Ka-Ting) (ค.ศ. 1991 - ค.ศ. 2007)
อาชีพ: นักแสดง
ปีที่แสดง: ค.ศ. 1980 - ค.ศ. 1991
ผลงานเด่น: อีหนู หมาด หมาด - Hong Kong, Hong Kong (1983)  Maybe It's Love (1984)  เชอรี่ยอดรัก - Cherie (1984)  เผ็ด สวย ดุ ณ เปไก๋ - Peking Opera Blues (1986)   ดอกไม้กับนายกระจอก - An Autumn's Tale (1987)  ดอกฟ้าสั่งมาจากใต้ดิน - Spiritual Love (1987)  ตีแสกตะวัน - Once a Thief (1991)
ฐานข้อมูล
IMDb
จง ฉู่หง (จีน: 鍾楚紅) มีชื่อภาษาอังกฤษว่า เชอรี่ จง (Cherie Chung) (เกิด 16 กุมภาพันธ์ ค.ศ. 1960) เป็นนักแสดงหญิงชาวฮ่องกง ที่มีชื่อเสียงโด่งดังทั่วเอเชีย ในยุคทองของโลกภาพยนตร์ฮ่องกง เธอมีชื่อเสียงในช่วงยุค80s เป็นอย่างมาก จนได้รับการยกย่อง
เป็น "ราชินีจอเงิน ยุค 80" อีกทั้งยังได้รับการขนานนามว่าเป็น 1 ใน 4 นักแสดงหญิงแถวหน้าของวงการภาพยนตร์เอเชีย ร่วมกับ หลิน ชิงเสีย, จาง ม่านอวี้ และ เหมย เยี่ยนฟาง
ด้านอุปนิสัยส่วนตัว

ผู้คนในแวดวงบันเทิงล้วนลงความเห็นว่า นางเอกคนนี้เป็นคนตรง ๆ ง่าย ๆ ไม่เสแสร้ง หากชื่นชมใครเธอจะเป็นฝ่ายเข้าหาก่อน แต่หากไม่ ก็จะทำตัวเฉย ๆ นอกจากนี้เป็นที่ทราบกันดีว่าดาราสาวฮ่องกงยุคนั้นมักจะมีมหาเศรษฐีมายื่นข้อเสนอขอคบหา และน้อยยิ่งกว่าน้อยที่จะไม่มีข่าวฉาว ซึ่ง จง ฉู่หง จัดเป็นนางเอกส่วนน้อยที่ว่า บทบาทที่หลากหลายของเธอต่างเป็นที่ยอมรับ แม้แต่บท เซ็กซี่ หรือ บทวัยรุ่นใส ๆ หรือ ว่าการแต่งตัวของเธอก็เป็นแทรนต์หนึ่งที่สาว ๆ ในยุคนั้นเลียนแบบเธอ และ แฟนคลับ เธอก็มีมากมายทั่วโลก
ชีวิตส่วนตัว

พ.ศ. 2534 คือปีสุดท้ายนางเอกแถวหน้าแห่งฮ่องกงผู้นี้โลดแล่นในวงการ เธอทิ้งผลงานชิ้นเอกอย่าง ตีแสกตะวัน เอาไว้ให้แฟน ๆ ชื่นชม จากนั้น วันที่ 10 ธ.ค. นางเอกสาวเข้าพิธีวิวาห์กับเจ้าพ่อวงการโฆษณา จู หย่าทิ่ง (Mike Chu Ka-Ting) ณ โรด ไอส์แลนด์ สหรัฐอเมริกา โดยทั้งคู่เห็นพ้องต้องกันว่าจะไม่มีบุตร พ.ศ. 2537 จง ฉู่หง ออกจากวงการบันเทิงอย่างเป็นทางการเพื่อไปทำหน้าที่ภรรยาเต็มตัวและทำงานทางด้านการอนุรักษ์สิ่งแวดล้อมไปด้วย
ทว่าชีวิตคนมักมีเรื่องไม่คาดฝัน จู หย่าทิ่ง คู่ชีวิตของอดีตนางเอกสาวชื่อก้องจากไปด้วยโรคมะเร็งลำไส้ใหญ่เมื่อเดือนสิงหาคม ของปี พ.ศ. 2550 ความเสียใจจากการสูญเสียทำให้ จงฉู่หง ต้องหันไปพึ่งศาสนา และเข้าเป็นคริสตศาสนิกชนเต็มตัว จากนั้น 2 ปีให้หลัง เมื่อสภาพจิตใจดีขึ้น เธอเริ่มกลับเข้ามาในวงการบันเทิงที่คุ้นเคยอีกครั้ง ด้วยการรับงานโฆษณา และเป็นพรีเซนเตอร์พิเศษของสินค้า ซึ่งด้วยความที่นาน ๆ จะออกมาพบปะผู้คน ทำให้ทุกครั้งที่เธอปรากฏกายผ่านสื่อ จึงสร้างความฮือฮาได้เสมอ เพราะแม้ว่าอดีตนางเอกแถวหน้าคนนี้จะมีอายุเข้าเลขห้าแล้ว แต่ความเป็นศิลปินที่ยังคงเปล่งประกายในตัวเธอ และผลงานคุณภาพที่เธอสร้างสรรค์เอาไว้ยังไม่เคยเลือนหายไปจากใจของแฟน ๆ ล่าสุดจึงมีข่าวว่า จงฉู่หง ดูจะพร้อมสำหรับความรักครั้งใหม่แล้ว หลังมีรายงานว่าในช่วง 2 ปีที่ผ่านมาเธอได้ลองไปออกเดตกับหนุ่มใหญ่มหาเศรษฐีมาแล้วถึง 2 คน ซึ่งหนึ่งนั้นก็คือนักธุรกิจใหญ่ โดนัลด์ เหยา ที่ตามข่าวลือระบุว่าทั้งสองรู้จักกันผ่านการแนะนำของเพื่อนสนิทคนหนึ่ง จนได้สานสัมพันธ์กันมาเรื่อยๆ นอกจากนั้นเขาคนนี้ยังช่วยจัดการให้ จงฉู่หง ได้จัดงานแสดงภาพถ่ายผลงานของตัวเองเป็นครั้งแรกด้วย
ในปี พ.ศ. 2557 เธอกลับมาเปิดใจให้กับความรักอีกครั้ง หลังครองตัวเป็นโสดมาหลายปี นับตั้งแต่สามีของเธอเสียชีวิต โดยมีรายงานว่าในช่วงปีที่ผ่านมาเธอ ได้กลับมาออกเดตอีกครั้งแล้ว ถึงแม้จะจะยังไม่ได้ให้ข่าวเกี่ยวกับความสัมพันธ์ครั้งใหม่อย่างเป็นทางการ แต่สื่อฮ่องกงก็เชื่อว่าตอนนี้เธอสนิทสนิมกับ โดนัลด์ เหยา มากอย่างแน่นอน โดยเมื่อเร็ว ๆ นี้ก็เพิ่งจะมีคนเห็นเธอกับเขา และนักร้องดัง "เจิ้งซิ่วเหวิน" ไปทานอาหารกันที่ร้านในห้างสรรพสินค้าแห่งหนึ่ง และดูเหมือนว่าทั้ง 3 จะค่อนข้างสนุกกันมาก นอกจากจะหัวเราะจนดังแล้วก็ยังพูดคุยกันไม่หยุด ข่าวยังอ้างว่า จงฉู่หง ดูจะให้ความสำคัญกับเพื่อนชายคนใหม่มาก และแทบจะมองเขาอยู่ตลอดเวลาเลยทีเดียว
ผลงาน > ภาพยนตร์

Once a Thief (1991) - Red Bean
Zodiac Killers (1991) - Mang Tit Lan
Stars & Roses (1989)
Happy Together (1989)
Wild Search (1989) - Cher
Diary of a Small Man (1989)
Last Romance (1988)
Golden Years (1988) - Chu So-So
Mr. Mistress (1988) -  Ho's girlfriend
Chaos by Design (1988)
The Good, the Bad and the Beauty (1988) - Ko Sau-Ping
The Eight Happiness (1988) - Beautiful
Golden Swallow (1988) - Hsiao-Hsueh/Lu Hsiao-Ping
18 Times (1988)
Carry on Hotel (1988)
Bet on Fire (1988) - Hung
Walk on Fire (1988) - Miss Chung
Couples, Couples, Couples (1988) - Mary Huang
Fatal Love (1988) - Cecilia Yau Tai-Kam
The Yuppie Fantasia (1988)
One Husband Too Many (1988) - Frances
Moon, Stars & Sun (1988) - GiGi
An Autumn's Tale (1987) - Jennifer
Spooky Kama Sutra (1987)
Spiritual Love (1987) - Wei Hsiao-Tieh
Goodbye Darling (1987) - Josephine
Double Fixation (1987)
Peking Opera Blues (1986) - Sheung Hung
Happy Ding Dong (1986) - Din-Din
Fascinating Affairs (1985) - Diana
Women (1985)
The Flying Mr. B (1985)
Cher, Last Victory (1984) - Cherie Teng
Banana Cop (1984) - Amy
The Hidden Power of the Dragon Sabre (1984)
My Darling Genie (1984)
Prince Charming (1984) - Yuk Duk-mei
Maybe It's Love (1984)
Heaven Can Help (1984) - Cathy
Descendant of the Sun (1983) - Princess
Hong Kong, Hong Kong (1983) - Man Si Sun
Hong Kong Playboys (1983) - Mei
Boys and Girls (1983)
Winners and Sinners (1983) - Shirley
Twinkle Twinkle Little Star (1983)
Eclipse (1982)
The Dead and the Deadly (1982) - Miss Yuen
It Takes Two (1982)
The Story of Woo Viet (1981) - Shum Ching
The Postman Strikes Back (1981) - Guihua
The Enigmatic Case (1980) - Yao Puipui
ผลงาน > ละครโทรทัศน์

Floating Clouds (1981) (RTHK television series "Hong Kong, Hong Kong", no. 1)
แหล่งข้อมูลอื่น

คิดถึง จงฉู่หง เผยแพร่เมื่อ: 21 ก.พ. 2559  โดย: MGR Online
ประวัติดาราสาว จงฉู่หง เผยแพร่: 1 ก.ย. 2555  โดย หมิงซิงคลับ
เว็บไซต์ของ จงฉู่หง เก็บถาวร 2021-05-22 ที่ เวย์แบ็กแมชชีน
จง ฉู่หง ที่อินเทอร์เน็ตมูวีเดตาเบส
จง ฉู่หง ที่ฮ่องกงมูวีเดตาเบส
อันตรายิกธรรม

อันตรายิกธรรม หมายถึง ธรรมอันกระทำอันตราย คือเป็นเหตุขัดขวางต่าง ๆ ในพระไตรปิฎกและอรรถกถาแสดงไว้หลายนัย
การอุปสมบท

ในการอุปสมบท ภิกษุจะถามอันตรายิกธรรมกับอุปสัมปทาเปกขะ (ผู้มุ่งจะบวช) เมื่อทราบว่าไม่มีอันตรายิกธรรมดังกล่าว จึงจะอุปสมบทได้